"تورک توریزمی بو ایلین ایلک ۱۰ آیین‌دا یوزده ۳۰ آرتدی".
"بیرلشمیش میلتلر دونیا توریزم تشکیلاتی باش کاتیبی طالب رفاعی بیرلشمیش میلتلرین ژنو اوفیسینده دوزنلنن مطبوعات توپلانتیسیندا،تورک توریزمینه دایر دانیشدی.
توریزمین "اولدوقجا حساس بیر بؤلوم" اولدوغونا دقت چکن رفاعی، "خاریج‌دن گلن هر هانسی بیر شوک‌دان درحال تأثیرلنیر. بونونلا برابر چتین‌لیکلری مغلوب ائتمه گوجو اولان بیر سئکتور. اگر بیر اؤلکه‌نین کؤک‌لو توریزم تاریخی وارسا نه اولورسا اولسون، یاندان گلن ائتکنلردن دولایی آیاق اوسته دورماغی باشارار و قیسا زامان‌دا اؤنجه‌کی حالینا گله‌بیلیر. تورک توریزمی بونا ان یاخشی اؤرنک" دئیه دانیشدی.
طالب رفاعی، تورکیه‌نین سون ۴۰ ایلده دونیادا ان گوج‌لو توریزم اؤلکه‌لرین‌دن بیری اولدوغونا ایشاره ائد‌رک، "سون ایکی ایلده (۱۵ جولای ۲۰۱۶ اوغورسوز چئوریلیش گیریشیمی و تروریست سالدیریلار کیمی) بعضی حادثه‌لردن تأثیرلندی آنجاق بوتون بو باش وئره‌نلره باخمایاراق تورک توریزمینین اسکی حالینا گلمه‌سی اینانیلماز. اؤزللیکله ۲۰۱۷ اینانیلماز بیر ایل اولدو" دئدی.
اؤز بیلگیلرینه گؤره تورک توریزمینین بو ایل ژانویه‌نین اولین‌دن اکتبرا قدر یوزده ۳۰ بؤیودویونو دئین رفاعی، "بونون معناسی، تورک توریزمین‌ده‌کی اؤزونه گلمه تأثیرلی بیر شکیل‌ده گوجلو" دئدی.
طالب رفاعی، بؤیوک سیچرامایغا گؤره تورکیه‌نین توریزم‌ده ۳ ایل اولکی سویه‌یه گلمه‌سینی ایستدیکلرینی بیلدیره‌رک، "بون‌دان یوزده یوز آرخایینیق و تورکیه‌ده توریزمی ایداره ائد‌نلرله سورکلی ارتباط حالینداییق. خصوصاً ده مدنیت و توریزم باخانلیغی ایله. تخمینلریمیزه گؤره، تورک توریزمی گلن ایلین اورتاسین‌دا ۲۰۱۴ ایلی سویه‌سینی باخالایاجاق" دئدی.
